LIGJ
Nr. 9720, datë 23.4.2007

PËR AUDITIMIN E BRENDSHËM NË SEKTORIN PUBLIK
(Ndryshuar me ligjin nr. 10318, datë 16.9.2010)
(i përditësuar)

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

KREU I
DISPOZITA TË PËRGJITHSHME

Neni 1
Objekti i ligjit

Ky ligj rregullon veprimtarinë e auditimit të brendshëm në sektorin publik, si dhe përcakton fushën e veprimit, objektivat, parimet, organizimin, funksionimin dhe përgjegjësitë.

Neni 2
Fusha e zbatimit të ligjit

Ky ligj zbatohet në të gjitha institucionet e sektorit publik, veprimtaria e të cilave mbështetet në pronën publike (shtetërore) e që, gjatë funksionimit, përdorin fonde nga Buxheti i Shtetit ose nga organizmat ndërkombëtarë apo fonde të përfituara në formë bashkëfinancimi.
Fusha e zbatimit të këtij ligji përfshin të gjitha institucionet e qeverisjes qendrore, organet e pushtetit vendor, institucionet e tjera qendrore dhe vendore, që kryejnë funksione publike, institucionet e pavarura e shoqëritë tregtare apo të çdo forme tjetër, përfshirë ato financiare, ku kapitali shtetëror është mbi 50 për qind.

Neni 3
Përkufizime 
(Ndryshuar paragrafi i parë dhe i tretë, shtuar 3 paragrafët e fundit me ligjin nr. 10318, datë 16.9.2010)

Në këtë ligj termat e mëposhtëm kanë këto kuptime:
“Auditimi i brendshëm” është një veprimtari e pavarur, që jep siguri objektive dhe këshilla për drejtimin, i projektuar për të shtuar vlerën dhe për të përmirësuar veprimet e njësisë publike. Ai e ndihmon njësinë publike për të arritur objektivat e vet, me anën e një mënyre të disiplinuar dhe sistematike për të vlerësuar e për të përmirësuar frytshmërinë e menaxhimit të riskut, proceset e kontrollit dhe të qeverisjes së njësisë publike.  
“Auditues i brendshëm”, që në vijim do të quhet “auditues”, është profesionisti i kualifikuar sipas kërkesave të përcaktuara në këtë ligj.
“Kontrolli i brendshëm” është një proces integral i sistemit të menaxhimit financiar dhe kontrollit, si dhe i auditimit të brendshëm, i vendosur nga titullari i njësisë publike, brenda objektivave të saj qeverisës, për të ndihmuar në kryerjen e veprimtarive të njësisë publike me ekonomi, efektivitet dhe efiçencë. 
“Subjekte të audituara” janë subjektet e përmendura në paragrafin e dytë të nenit 2 të këtij ligji.
“Kursim” është përdorimi me masë i burimeve të veprimtarisë, duke ruajtur cilësinë.
“Dobi” është lidhja ndërmjet rezultatit të shprehur në mallra, shërbimeve ose prodhimeve të tjera dhe burimeve të përdorura për t’i siguruar ato.
“Frytshmëri” është niveli i realizimit të objektivave dhe raporti i rezultatit të pritur me rezultatin faktik të veprimtarisë.
“Kontrolli i Brendshëm Financiar Publik (KBFP)” është i gjithë sistemi i kontrollit të brendshëm, që ushtrohet nga njësia publike, që synon të garantojë se menaxhimi financiar dhe kontrolli i njësive shpenzuese të buxhetit kombëtar (përfshirë edhe fondet e huaja) është në përputhje me legjislacionin përkatës, përshkrimet e buxhetit, si dhe me parimet e menaxhimit financiar të shëndetshëm, me transparencë, me ekonomi, efektivitet dhe efiçencë. Në sistemin e punës së KBFP-së përfshihen të gjitha masat që kanë të bëjnë me kontrollin e të ardhurave, të shpenzimeve, të aseteve dhe detyrimet e Këshillit të Ministrave. Ky sistem kontrolli përfshin, gjithashtu, harmonizimin qendror dhe bashkërendimin e menaxhimit financiar dhe të kontrollit, si dhe të auditimit të brendshëm.
“Menaxhimi financiar dhe kontrolli” është një sistem politikash, procedurash, veprimtarish dhe kontrollesh, të cilat vendosen, mirëmbahen dhe përditësohen, në mënyrë periodike, nga menaxhimi i lartë, si dhe vihen në zbatim nga personeli i njësisë publike, me qëllim trajtimin e risqeve për të dhënë siguri të arsyeshme që objektivat e njësisë publike të arrihen në përputhje me ligjet me ekonomi, efektivitet dhe efiçencë.
“Angazhimi/detyra e auditimit” i referohet një marrëveshjeje specifike auditimi, detyrave të ndryshme, auditimi ose rishikimi, proceseve dhe veprimtarive, ku përfshihen veprimtari të shërbimit të sigurisë e të konsultimit.

Neni 4
Llojet e veprimtarisë së auditimit të brendshëm
(Ndryshuar me ligjin nr. 10318, datë 16.9.2010)

Llojet kryesore të veprimtarisë së auditimit të brendshëm përfshijnë shërbimet e sigurisë dhe shërbimet e konsultimit.
1. Një angazhim/detyrë auditimi për shërbimet e sigurisë zhvillohet në një auditim me bazë sistemi, nëpërmjet auditimit të përputhshmërisë, të performancës, auditimit financiar, auditimit të teknologjisë së informacionit apo nëpërmjet kombinimit të llojeve të ndryshme të auditimit.
2. Një angazhim/detyrë auditimi për shërbimin e konsulencës përfshin veprimtari këshilluese dhe të tjera si këto, si: konsulta, këshilla, ndihmë dhe trajnime, natyra dhe objekti i të cilave miratohen nga titullari i njësisë publike.

Neni 5
Parimet e përgjithshme të funksionimit të auditimit

Auditimi i brendshëm në sektorin publik mbështetet në parimet e ligjshmërisë, pavarësisë, paanësisë dhe fshehtësisë.
“Zbatimi i parimit të ligjshmërisë” është respektimi i Kushtetutës, i legjislacionit shqiptar dhe marrëveshjeve ndërkombëtare, ku Republika e Shqipërisë është palë.
“Zbatimi i parimit të pavarësisë” është ushtrimi i veprimtarisë për përcaktimin, planifikimin, realizimin dhe raportimin e veprimtarisë së auditimit, jashtë çdo ndikimi, që ka lidhje me veprimtarinë e audituar apo rrethanat, që cenojnë apo mund të cenojnë objektivitetin. Vlerësimi për objektivitetin administrohet, në radhë të parë, nga vetë individi, në rolin e audituesit dhe më pas nga strukturat eprore.
“Zbatimi i parimit të paanësisë” është pasqyrimi objektiv dhe transparent në dokumentet përkatëse i të gjitha fakteve dhe rrethanave, që lidhen me veprimtarinë e subjekteve të audituara, pa u ndikuar nga interesi vetjak ose pikëpamjet e të tretëve.
“Zbatimi i parimit të fshehtësisë” është trajtimi si konfidencial i të dhënave të tjera, të administruara gjatë auditimit, sipas parashikimeve të pikës 8 të nenit 21 të këtij ligji.

Neni 6
Standardet e auditimit të brendshëm

Veprimtaria e auditimit të brendshëm në sektorin publik bazohet në këtë ligj, në standardet ndërkombëtare të auditimit të brendshëm, të pranuara për t’u zbatuar në Republikën e Shqipërisë. Ministri i Financave, me propozimin e Komitetit të Auditimit të Brendshëm, shpall standardet e auditimit të brendshëm.

Neni 7
Objekti i auditimit të brendshëm
 (Ndryshuar me ligjin nr. 10318, datë 16.9.2010)

1. Objekt i veprimtarisë së auditimit të brendshëm është kryerja e auditimit të brendshëm të të gjitha strukturave, programeve, veprimtarive dhe proceseve, si dhe të njësive shpenzuese të nivelit më të ulët brenda njësisë publike, përfshirë edhe auditimin e njësive që shpenzojnë burimet e Bashkimit Europian. Veprimtaria e auditimit të brendshëm në sektorin publik synon: 
a)  mbështetjen e njësisë publike për të arritur qëllimet e saj, duke:
i) ndihmuar titullarin të identifikojë dhe të vlerësojë risqet në njësinë publike;
ii) vlerësuar përshtatshmërinë dhe efektivitetin e sistemeve, të strukturave, të vendimeve, të procedurave e të kontrolleve, pra, sistemin e menaxhimit financiar dhe kontrollit, në përgjithësi, duke u fokusuar kryesisht në:
- identifikimin, vlerësimin dhe menaxhimin e riskut nga titullari i njësisë publike;
- përputhshmërinë e akteve të brendshme dhe të kontratave me legjislacionin;
- besueshmërinë dhe gjithëpërfshirjen e informacionit financiar dhe operacional;
- kryerjen e veprimtarive me ekonomi, efektivitet dhe efiçencë;
- ruajtjen e aseteve dhe të informacionit;
- përmbushjen e detyrave dhe arritjen e qëllimeve;
iii) dhënë rekomandime për përmirësimin e veprimtarive të njësive publike;
b) mbështetjen e angazhimeve/kryerjen e detyrave të veçanta të auditimit për dhënien e shërbimeve të sigurisë ose të shërbimeve të konsulencës;
c) mbështetjen e një angazhimi auditimi për shërbimet e sigurisë, që nënkupton dhënien e një vlerësimi objektiv për të dhënat nga audituesi i brendshëm, me qëllim që ai të japë një opinion ose përfundim të pavarur për një proces, një sistem ose një çështje tjetër që mbulohet nga auditimi.
2. Objektivat dhe objekti për çdo angazhim/detyrë auditimi për shërbimet e sigurisë përcaktohen nga drejtuesi i auditimit të brendshëm. Një angazhim/detyrë auditimi kalon nëpër këto faza: 
a) planifikimin; 
b) kryerjen e kontrolleve;
c) raportimin dhe ndjekjen e veprimtarive pasuese për të monitoruar zbatimin e rekomandimeve të bëra.
3. Një angazhim/detyrë auditimi për shërbime konsultimi ka për qëllim të shtojë vlerën dhe të përmirësojë qeverisjen e njësisë publike, menaxhimin e riskut dhe proceset e kontrollit, pa qenë e nevojshme që audituesi i brendshëm të marrë përsipër përgjegjësi menaxheriale. Një angazhim auditimi për shërbime konsultimi bëhet me nismën e titullarit të njësisë publike. Objekti dhe objektivat e çdo detyre përcaktohen nga programi i auditimit.

Neni 8
Manuali i procedurave të auditimit të brendshëm

Procedurat dhe metodat e auditimit parashikohen në manualin e procedurave të auditimit të brendshëm, i cili në vijim do të quhet “Manuali i auditimit”.
Ai miratohet nga Ministri i Financave, me propozimin e Drejtorit të Përgjithshëm të Auditimit, pasi të jetë marrë edhe mendimi i Komitetit të Auditimit të Brendshëm.

Neni 9
Auditimi i brendshëm në sektorin publik
(Ndryshuar pika 4 me ligjin nr. 10318, datë 16.9.2010)

Auditimi i brendshëm në sektorin publik përbëhet nga:
1.  Ministri i Financave;
 2. Komiteti i Auditimit të Brendshëm;
 3. Njësia Qendrore e Harmonizimit për Auditimin e Brendshëm;
 4. Njësitë e auditimit të brendshëm veprojnë sipas nenit 17 të këtij ligji.

KREU II
PËRGJEGJËSITË E MINISTRIT TË FINANCAVE DHE TË DREJTUESVE TË SUBJEKTEVE PUBLIKE PËR AUDITIMIN E BRENDSHËM

Neni 10
Përgjegjësitë e Ministrit të Financave në veprimtaritë audituese
(Ndryshuar togfjalësh në shkronjën “b” me ligjin nr. 10318, datë 16.9.2010)

Ministri i Financave është përgjegjës për:
a) bashkërendimin e përgjithshëm të veprimtarisë së auditimit të brendshëm;
b) ngritjen dhe zbatimin e auditimit të brendshëm në sektorin publik, duke i propozuar Këshillit të Ministrave nxjerrjen e akteve nënligjore për këtë qëllim;
c) miratimin e politikave, manualeve, metodave, procedurave, udhëzimeve dhe rregulloreve të auditimit të brendshëm, të propozuara nga Drejtori i Përgjithshëm i Auditimit dhe të miratuara nga Komiteti i Auditimit të Brendshëm;
ç) emërimin dhe lirimin nga detyra të anëtarëve të Komitetit të Auditimit të Brendshëm, sipas pikёs 2 tё nenit 14 të këtij ligji;
d) dhënien e mendimit për emërimin, largimin dhe lirimin e drejtuesve të njësive të auditimit në subjektet e audituara, në përputhje me legjislacionin në fuqi;
dh) paraqitjen në Këshillin e Ministrave të raportit vjetor për auditimin e brendshëm, brenda tremujorit të parë të vitit pasardhës, si dhe të raporteve të tjera, kur një gjë e tillë kërkohet;
e) detyra të tjera, të parashikuara me ligj.

Neni 11
Përgjegjësitë e drejtuesve të subjekteve publike për auditimin e brendshëm
(Ndryshuar shkronjat “a” e “c” me ligjin nr. 10318, datë 16.9.2010)

Ministrat dhe drejtuesit e subjekteve publike janë përgjegjës për:
a) krijimin e shërbimeve të besueshme të auditimit të brendshëm, në përputhje me legjislacionin në fuqi, si dhe garantimin e kapaciteteve të duhura për të përmbushur të gjitha kërkesat që parashikon ky ligj dhe përdorimin e tyre me ekonomi, efektivitet dhe efiçencë;
b) hartimin e planit të veprimit për zbatimin e rekomandimeve të lëna në përfundim të procedurave të auditimit nga Njësia Qendrore e Harmonizimit për Auditimin e Brendshëm apo drejtuesi i njësisë së auditimit të brendshëm në subjektet e audituara, brenda 30 ditëve nga dorëzimi i raportit përfundimtar;
c) ngritjen dhe funksionimin e sistemeve efektive dhe të përshtatshme të menaxhimit financiar e të kontrollit dhe korrigjimin e parregullsive të vërejtura nga auditimet e kryera, si dhe marrjen e masave të duhura ligjore, kur kjo është e nevojshme;
ç) respektimin e kritereve të marrjes në punë të audituesve, të hartuara në bashkëpunim me Njësinë Qendrore të Harmonizimit për Auditimin e Brendshëm.

KREU III
KOMITETI I AUDITIMIT TË BRENDSHËM

Neni 12
Statusi i komitetit 

Komiteti i Auditimit të Brendshëm është organ këshillimor pranë Ministrit të Financave. 
Komiteti propozon dhe këshillon për përcaktimin e strategjive dhe përmirësimin e veprimtarisë së auditimit të brendshëm në sektorin publik.

Neni 13
Detyrat e komitetit

Detyrat e Komitetit të Auditimit të Brendshëm janë:
a) përgatitja dhe dhënia e vlerësimeve dhe e mendimeve për metodat e auditimit të brendshëm, të propozuara nga Drejtori i Përgjithshëm i Auditimit;
b) vlerësimi dhe dhënia e mendimeve për kuadrin ligjor dhe rregullator, të hartuar nga Njësia Qendrore e Harmonizimit për Auditimin e Brendshëm në fushën e auditimit të brendshëm në sektorin publik;
c) vlerësimi dhe dhënia e mendimeve për raportet tremujore dhe vjetore të veprimtarisë së auditimit të brendshëm në subjektet e audituara, të paraqitura nga Njësia Qendrore e Harmonizimit për Auditimin e Brendshëm;
ç) këshillimi i Ministrit të Financave dhe Njësisë Qendrore të Harmonizimit për Auditimin e Brendshëm në të gjitha aspektet e planeve dhe të punës së auditimit të brendshëm, në përshtatjen e praktikave ndërkombëtare të auditimit, në cilësinë dhe funksionimin e auditimit të brendshëm në subjektet e audituara;
d) këshillimi dhe dhënia e rekomandimeve për rishikimin e metodave, të procedurave dhe përshtatjen e standardeve të auditimit të brendshëm, të propozuara nga Njësia Qendrore e Harmonizimit për Auditimin e Brendshëm, përpara miratimit nga Ministri i Financave;
dh) kryerja e detyrave të tjera, të caktuara nga Ministri i Financave.

Neni 14
Organizimi dhe funksionimi i komitetit
(Ndryshuar shkronja “d” e pikës 1, pika 2 dhe shtuar togfjalësh në pikën 4 me ligjin nr. 10318, datë 16.9.2010)

1. Komiteti i Auditimit të Brendshëm përbëhet nga 9 anëtarë, të cilët përzgjidhen dhe emërohen nga Ministri i Financave, si më poshtë:
a) Drejtori i Përgjithshëm i Auditimit;
b) tre profesionistë nga fusha e auditimit të brendshëm publik, nga të cilët njëri nga strukturat audituese të organeve të pushtetit vendor;
c) dy përfaqësues nga fusha akademike, të lidhur me auditimin;
ç) një jurist, përfaqësues nga strukturat përkatëse;
d) një ekspert në fushën e sistemeve të menaxhimit financiar dhe të kontrollit;
dh) një përfaqësues ekspert, me kualifikim të lartë, i përzgjedhur nga organizmat profesionalë, që kanë lidhje me auditimin e brendshëm.
2. Anëtarët dhe sekretari i Komitetit të Auditimit të Brendshëm emërohen për një periudhë dyvjeçare, me të drejtë rizgjedhjeje. Drejtori i Përgjithshëm i Njësisë Qendrore të Harmonizimit për Auditimin e Brendshëm cakton sekretarin e Komitetit të Auditimit të Brendshëm, i cili duhet të jetë përfaqësues i drejtorisë (strukturës) së metodologjisë në Njësinë Qendrore të Harmonizimit për Auditimin e Brendshëm.
3. Anëtarët e Komitetit të Auditimit të Brendshëm, në mbledhjen e tyre të parë, me shumicë të thjeshtë votash, zgjedhin kryetarin. Kryetari i Komitetit të Auditimit të Brendshëm nuk duhet të jetë punonjës i strukturave të auditimit të brendshëm. Mandati i tij zgjat dy vjet, me të drejtë rizgjedhjeje.
4. Këshilli i Ministrave, me propozimin e Ministrit të Financave, miraton masën e shpërblimit të anëtarëve të Komitetit të Auditimit të Brendshëm dhe sekretari i Komitetit të Auditimit të Brendshëm.
5. Rregullorja e funksionimit të Komitetit të Auditimit miratohet nga Ministri i Financave.

KREU IV
NJËSIA QENDRORE E HARMONIZIMIT PËR AUDITIMIN E BRENDSHËM

Neni 15
Varësia e Njësisë Qendrore të Harmonizimit për Auditimin e Brendshëm
(Ndryshuar paragrafi i parë me ligjin nr. 10318, datë 16.9.2010)

Njësia Qendrore e Harmonizimit për Auditimin e Brendshëm është pjesë e strukturës së Ministrisë së Financave. Struktura dhe përbërja organike e saj miratohen nga Kryeministri dhe njësohen me nivelin e Drejtorisë së Përgjithshme. Ajo harmonizon, bashkërendon punën, monitoron dhe ofron asistencë teknike për njësitë e auditimit të brendshëm të sektorit publik në Republikën e Shqipërisë.
Struktura organike dhe numri i punonjësve të Njësisë Qendrore të Harmonizimit për Auditimin e Brendshëm miratohen nga Kryeministri, me propozimin e Ministrit të Financave. 
Njësia Qendrore e Harmonizimit për Auditimin e Brendshëm drejtohet nga Drejtori i Përgjithshëm, i cili ka statusin e nëpunësit civil.

Neni 16
Kompetencat e Njësisë Qendrore të Harmonizimit për Auditimin e Brendshëm
(Ndryshuar shkronjat “dh” e “ë” me ligjin nr. 10318, datë 16.9.2010)

Njësia Qendrore e Harmonizimit për Auditimin e Brendshëm ushtron këto kompetenca:
a) zhvillon, administron dhe zbaton strategjinë e harmonizuar në fushën e auditimit të brendshëm publik, si dhe e monitoron këtë veprimtari në nivel kombëtar;
b) jep rekomandime për përmirësimin e legjislacionit kryesor dhe mbështetës për auditimin e brendshëm publik, në bashkëpunim me strukturat e tjera të kësaj ministrie;
c) zhvillon metodat e auditimit për përcaktimin dhe vlerësimin e riskut dhe të performancës;
ç) i propozon Komitetit të Auditimit të Brendshëm dhe Ministrit të Financave rishikimin e manualit të auditimit, të urdhrave, udhëzimeve dhe të procedurave të auditimit, për përshtatjen dhe përafrimin e tyre me kërkesat e legjislacionit të vendeve të Bashkimit Europian dhe me standardet e pranuara të auditimit të brendshëm;
d) përcakton dhe zhvillon një sistem bashkëkohor për raportimin e rezultateve për të gjithë veprimtarinë e auditimit të brendshëm në sektorin publik, në funksion të hartimit të raporteve periodike, përfshirë edhe atë vjetor;
dh) jep opinion dhe rekomandime për zbatimin e standardeve të auditimit të brendshëm në rastet e mosmarrëveshjeve të rëndësishme, ndërmjet audituesve të brendshëm dhe njësive të audituara;
e) mbikëqyr dhe vlerëson veprimtarinë e strukturave audituese në të gjitha subjektet e audituara, në përputhje me standardet dhe kërkesat e manualit, me metodat dhe udhëzimet e miratuara nga Ministri i Financave;
ë) bashkërendon dhe bashkëpunon me Njësinë Qendrore të Harmonizimit për Menaxhimin Financiar dhe Kontrollin, ndër të tjera, për përgatitjen e raportit vjetor për sistemin e Kontrollit të Brendshëm Financiar Publik, i cili i paraqitet Ministrit të Financave dhe nëpunësit të parë autorizues;
f) harton dhe zhvillon strategjitë dhe politikat kombëtare për sistemin e edukimit të përditësuar, në trajnimin e vijueshëm, të detyrueshëm dhe procedurat e punësimit të audituesve;
g) miraton metodat e hartuara, në mbështetje të manualit të auditimit, për fusha specifike të auditimit të brendshëm, të paraqitura nga njësitë e auditimit të subjekteve të audituara;
gj) bashkëpunon me njësitë e personelit të institucioneve, për të përcaktuar kriteret e rekrutimit të audituesve;
h) bashkëpunon me drejtuesit e njësisë së auditimit të brendshëm të subjekteve të audituara dhe, në përputhje me legjislacionin në fuqi, jep mendim për emërimin, lirimin dhe lëvizjen e audituesve në institucionet qendrore, si dhe për emërimin, lirimin dhe lëvizjen e drejtuesve të njësive audituese në njësitë vartëse;
i) përcakton formën e regjistrit për evidentimin e rekomandimeve të lëna nga strukturat e auditimit të subjekteve të audituara.

KREU V
NJËSITË E AUDITIMIT TË BRENDSHËM

Neni 17
Organizimi i auditimit të brendshëm 
(Ndryshuar me ligjin nr. 10318, datë 16.9.2010)

Veprimtaria e auditimit të brendshëm kryhet nga:
1. Njësia e auditimit të brendshëm, e cila përbëhet nga drejtuesi dhe nga audituesit e brendshëm, që i raporton drejtpërdrejt titullarit të organizatës përkatëse.
2. Audituesit e brendshëm të njësisë së auditimit të një njësie publike tjetër, në bazë të një marrëveshjeje ndërmjet drejtuesve të njësive publike përkatëse. 
3. Një funksion auditimi i nënkontraktuar, në përputhje me kriteret e miratuara nga Ministri i Financave e të përcaktuara në bazë të kostos, të cilësisë dhe të përvojës.
Kriteret për ngritjen e njësive të tilla miratohen nga Këshilli i Ministrave, me propozimin e Ministrit të Financave. Të gjitha njësitë shpenzuese të qeverisjes së përgjithshme duhet ose të krijojnë njësitë e auditimit të brendshëm, ose të kenë audituesin e brendshëm, ose të kontraktojnë shërbimin e auditimit.”.
Njësitë e auditimit të brendshëm e kryejnë auditimin në përputhje me kërkesat e këtij ligji dhe me udhëzimet e nxjerra nga Ministri i Financave. Njësitë e auditimit të brendshëm në subjektet e audituara kanë përgjegjësi dhe të drejtën e aksesit të drejtpërdrejtë te niveli më i lartë drejtues brenda njësisë publike të tyre, në përputhje me këtë ligj dhe me procedurat e përcaktuara nga Ministri i Financave. Njësitë e auditimit nuk duhet, në asnjë rast, të kryejnë punë operative për subjektin e audituar.

Neni 18
Detyrat e njёsisё sё auditimit tё brendshёm
(Ndryshuar pikat 3, 5 dhe shfuqizuar paragrafi i fundit me ligjin nr. 10318, datë 16.9.2010)

Detyrat e njёsisё sё auditimit tё brendshёm janё:
1. Hartimi i metodave apo udhёzimeve pёr fusha tё veçanta tё auditimit tё brendshёm, nё zbatim tё manualit tё auditimit apo tё akteve tё tjera tё Ministrisё sё Financave dhe dёrgimi i tyre pёr miratim nё Njësinë Qendrore të Harmonizimit për Auditimin e Brendshëm.
2. Hartimi i planeve vjetore dhe strategjike pёr veprimtarinё e auditimit tё brendshёm.
3. Kryerja e angazhimeve të auditimit të brendshëm, sipas udhëzimeve dhe metodave të miratuara nga Njësia Qendrore e Harmonizimit për Auditimin e Brendshëm, për të vlerësuar nëse sistemet e menaxhimit financiar dhe të kontrollit, si dhe performanca e njësisë së audituar janë transparente dhe në përputhje me normat e ligjshmërisë, të rregullshmërisë, të ekonomisë, efektivitetit dhe efiçencës.
4. Ndjekja dhe raportimi periodikisht pёr gjetjet, pёrfundimet dhe rekomandimet, qё rezultojnё nga veprimtaritё e tyre audituese, si dhe dhёnia e informacionit pёr Njësia Qendrore e Harmonizimit për Auditimin e Brendshëm, pёr rekomandimet e pazbatuara nga drejtuesit e subjektit publik tё audituar e pёr pasojat e moszbatimit tё tyre.
5. Çdo njësi auditimi e subjektit të audituar përgatit raporte, vjetore ose periodike, të cilat i dërgohen Njësisë Qendrore të Harmonizimit për Auditimin e Brendshëm dhe përmbajnë të dhëna për:
            1. Angazhimet dhe objektin e auditimit, të kryer gjatë periudhës së raportuar, kohëzgjatjen e çdo auditimi dhe, nëse ka pasur shmangie nga plani, arsyet dhe argumentet përkatëse.
            2. Përfundimet për funksionimin e sistemeve të kontrollit brenda njësisë publike, së bashku me rekomandimet për përmirësim.
            3. Veprimet e ndërmarra nga menaxhimi për zbatimin e rekomandimeve, si dhe çdo rekomandim të pazbatuar.
6. Raportimi, pas kёshillimit me strukturёn pёrkatёse juridike, te drejtuesi i subjektit publik tё audituar dhe i njёsisё sё inspektimit, kur zbulon parregullsi apo veprime qё pёrbёjnё vepёr penale.

KREU VI
AUDITUESI I BRENDSHËM

Neni 19
Punësimi
(Ndryshuar shkronjat “b” dhe “c” të pikës 2 me ligjin nr. 10318, datë 16.9.2010)

1. Punёsimi i audituesve bёhet nё pёrputhje me procedurat e caktuara nё ligjin nr.8549, datё 11.11.1999 “Statusi i nёpunёsit civil”, pёr institucionet qё kanё punonjёs, tё cilёt e kanё pёrfituar statusin e nёpunёsit civil. 
2. Pёrveç kushteve tё pёrgjithshme, tё pёrcaktuara nё ligjet nё fuqi, punёsimi nё njёsitё e auditimit tё brendshёm tё sektorit publik kёrkon qё audituesit tё pёrzgjidhen ndёrmjet personave qё:
a) kanё mbaruar studimet e larta universitare nё njёrёn nga degёt: ekonomi, financё, kontabilitet, drejtёsi ose disiplina tё tjera, tё cilat gjykohen nga Drejtori i Pёrgjithshёm i Auditimit tё nevojshme pёr sektorin qё auditohet;
b) të ketë jo më pak se 5 vjet përvojë pune në fushën e auditimit ose në fusha, si financat, kontabiliteti apo fusha të tjera të lidhura, ashtu siç përcaktohet në shkronjën “a” të këtij paragrafi;
c) kandidatët e përzgjedhur për pozicionin “Drejtor i njësisë së auditimit të brendshëm” duhet  të jenë pajisur me dëshminë “Auditues i brendshëm në sektorin publik” dhe të kenë një përvojë pune 5-vjeçare si auditues.
3. Audituesit, jo më vonë se 2 vjet pas hyrjes në fuqi të këtij ligji, duhet të jenë të pajisur me certifikatën “Auditues i brendshëm në sektorin publik”. Certifikata lëshohet nga komisioni i kualifikimit.
 
Neni 20
Trajnimi i audituesve

Tё gjithё audituesit nё detyrё, sipas kritereve tё vendosura nё nenin 19 tё kёtij ligji, i nёnshtrohen edukimit tё pёrditёsuar, trajnimit të vijueshëm e të detyrueshëm, tё cilët programohen dhe menaxhohen nga Njësia Qendrore e Harmonizimit për Auditimin e Brendshëm.
Komisioni i kualifikimit, si njёsia pёrgjegjёse pёr kualifikimin dhe certifikimin e audituesve tё brendshёm, krijohet me vendim tё Kёshillit tё Ministrave, me propozimin e Ministrit tё Financave. Nё vendim pёrcaktohen rregullat e funksionimit dhe shpёrblimi i anёtarёve tё kёsaj njёsie.

Neni 21
Pёrgjegjёsitё e audituesve tё brendshёm

Pёrgjegjёsitё e audituesve tё brendshёm janё:
1. Tё njohin, të respektojnё dhe të ushtrojnё veprimtarinё nё pёrputhje me aktet ligjore dhe nёnligjore nё fuqi dhe me standardet e auditimit tё brendshёm nё sektorin publik.
2. Tё ushtrojnё funksionet e tyre nё mёnyrё objektive, me profesionalizёm dhe nё pёrputhje me pёrcaktimet e kёtij ligji, sipas normave dhe procedurave tё veçanta tё veprimtarisё sё auditimit tё brendshёm nё sektorin publik.
3. Tё veprojnё nё pёrputhje me kёrkesat e pёrcaktuara nё Kodin e Etikёs dhe rregullat pёr konfidencialitetin pёr audituesin, i cili miratohet nga Ministri i Financave dhe nёnshkruhet nga secili auditues.
4. Tё kryejnё auditime nё mёnyrё tё pavarur, nga pikёpamja profesionale, duke u udhёhequr nga interesi publik, pёr tё forcuar besimin nё ndershmёrinё, paanёsinё dhe efektivitetin e shёrbimit.
5. Tё ushtrojnё veprimtarinё nё pёrputhje me planin vjetor tё miratuar, me pёrjashtim tё rasteve kur janё miratuar ndryshime tё paparashikuara nga titullari.
6. T’i propozojnё drejtuesit tё njёsisё sё auditimit dhe, nёpёrmjet tij, drejtuesit tё subjektit, pezullimin deri nё shqyrtimin nga organi pёrkatёs tё veprimeve tё kundёrligjshme, tё cilat dёmtojnё rёndё interesat e subjektit dhe/ose janё tё arsyetuara e pёrbёjnё vepёr penale.
7. T’i japin rekomandime subjektit tё audituar pёr ndreqjen e parregullsive, pёr masat qё duhen ndёrmarrё nё rastet e dёmeve ekonomike dhe financiare pёr zhdёmtimin e tyre, si dhe tё bёjnё propozime, tё cilat synojnё tё ulin mundёsinё e pёrsёritjes sё kёtyre rasteve nё tё ardhmen.
8. Tё mos bёjnё publike asnjё tё dhёnё, fakt apo rast tё gjetur gjatё kryerjes sё auditimit apo tё lidhur me tё, si dhe tё ruajnё dokumentet pёr çdo veprimtari auditimi tё kryer, bazuar nё detyrimet qё rrjedhin nga ligjet nё fuqi pёr tё drejtat e pёrdorimit dhe tё arkivimit tё informacionit zyrtar.
9. Tё pёrditёsojnё rregullisht njohuritё dhe aftёsitё e tyre profesionale, nё mёnyrё qё t’i pёrdorin me efikasitet dhe pёr tё garantuar cilёsinё e shёrbimit.

Neni 22
Tё drejtat e audituesve

Audituesit, nё kryerjen e misionit tё tyre, kanё tё drejtat e mёposhtme:
1. Tё ushtrojnё nё mёnyrё tё pavarur funksionin e auditimit, pa lёnё hapёsirё pёr ndёrhyrje nga kolegёt, mbikёqyrёsit, drejtuesit e njёsisё sё auditimit apo pala e audituar, me pёrjashtim tё marrёdhёnieve tё ndёrsjella tё kёshillimit.
2. Tё kёrkojnё tё gjitha tё dhёnat me karakter teknik, ekonomik e financiar dhe tё drejtimit pёr subjektin qё auditohet, duke marrё pёrsipёr ruajtjen e fshehtёsisё sё tyre, sipas legjislacionit nё fuqi.
3. Tё marrin nga punonjёsit e subjektit tё audituar, pёr rastet qё gjykohet e nevojshme, shpjegime, deklarata dhe fotokopje tё dokumenteve, nё tё cilat drejtuesi i subjektit tё audituar ka vёnё shёnimin “e njёjtё me origjinalin”, si dhe materiale tё transportueshme, nё formё elektronike, qё kanё lidhje me auditimin e brendshёm tё subjektit.
4. Tё ndjekin, nё mёnyrё periodike, edukimin e pёrditёsuar dhe trajnimin e vazhdueshёm tё detyrueshёm, sipas kёrkesave tё paragrafit tё parё tё nenit 20 tё kёtij ligji pёr funksionet e veçanta qё ushtron, si dhe nё fusha tё tjera brenda shёrbimit publik.
5. T’i paraqesin kërkesën drejtuesit tё njёsisё sё auditimit për heqjen dorё nga njё veprimtari auditimi, kur çmojnё se pёr shkaqe tё argumentuara cenohen besueshmёria dhe cilёsia e auditimit.

Neni 23
Kufizimet nё veprimtarinё e audituesve

Audituesve u ndalohet:
a) tё jenё tё zgjedhur nё funksione drejtuese nё strukturat e partive politike;
b) tё kryejnё detyra, brenda subjektit tё audituar, qё nuk kanё tё bёjnё me funksionin e auditimit tё brendshёm nё sektorin publik;
c) tё ushtrojnё çdo veprimtari ose punё tjetёr me pagesё, ose tё kenё pёrfitime tё tjera, tё natyrave dhe formave qё i bёjnё tё jenё nё konflikt interesash me ushtrimin e auditimit.

Neni 24
Konflikti i interesave pёr audituesit

1. Audituesi njofton paraprakisht, me shkrim, drejtuesin e njёsisё sё auditimit tё brendshёm pёr çdo konflikt tё mundshёm interesi, qё rrjedh nga pjesёmarrja e tij nё auditimin e njё subjekti. Me konflikt interesash kuptohet:
a) punёsimi si auditues gjatё 3 viteve tё fundit nё subjektin qё do tё auditohet;
b) punёsimi nё funksione drejtuese gjatё 3 viteve tё fundit nё subjektin qё do tё auditohet tё audituesit, bashkёshortes/bashkёshortit, tё tё afёrmve me lidhje gjinie deri nё shkallёn e dytё, sipas pёrcaktimeve tё bёra nё Kodin Civil;
c) zotёrimi nga audituesi, bashkёshortja/bashkёshorti, tё afёrmit me lidhje gjinie deri nё shkallёn e tretё, sipas pёrcaktimeve tё bёra nё Kodin Civil, i aksioneve ose pjesёve tё kapitalit nё subjektin publik qё do tё auditohet;
ç) rrethana tё tjera tё caktuara, qё mund tё mbartin konflikt interesash, kur gjykohen si tё tilla dhe arsyetohen me shkrim nga Drejtori i Pёrgjithshёm i Auditimit ose drejtuesi i njёsisё sё auditimit.
2. Nёse vёrtetohet se nё auditim kanё marrё pjesё njё ose mё shumё auditues, qё janё nё konflikt interesash, siç parashikohet nё pikёn 1 tё kёtij neni, Drejtori i Pёrgjithshёm i Auditimit ose drejtuesi i njёsisё sё auditimit tё brendshёm mban qёndrim ndaj audituesit, sipas parashikimeve tё kёtij ligji dhe ligjeve tё tjera, anulon auditimin, si dhe kёrkon pёrsёritjen e tij.

KREU VII
MARRËDHËNIET E Njësisë Qendrore të Harmonizimit për Auditimin e Brendshëm ME INSTITUCIONET E TJERA

Neni 25
Marrёdhёniet me Kuvendin, Presidencёn dhe institucionet e pavarura
(Shfuqizuar me ligjin nr. 10318, datë 16.9.2010)

Neni 26
Marrëdhëniet me Kontrollin e Lartë të Shtetit
(Ndryshuar me ligjin nr. 10318, datë 16.9.2010)

Njësia Qendrore e Harmonizimit për Auditimin e Brendshëm bashkëpunon dhe mban komunikim të vazhdueshëm me institucionin e Kontrollit të Lartë të Shtetit. Ky bashkëpunim synon shkëmbimin e informacioneve për sistemin e auditimit dhe dërgimin e raporteve vjetore Kontrollit të Lartë të Shtetit.

Neni 27
Marrёdhёniet me ministritё e linjёs, institucionet qendrore 
dhe organet e pushtetit vendor
(Shfuqizuar me ligjin nr. 10318, datë 16.9.2010)

Neni 28
Pёrgatitja e akteve nёnligjore

1. Ngarkohet Kёshilli i Ministrave qё, brenda gjashtё muajve nga hyrja nё fuqi e kёtij ligji, tё miratojё aktet nёnligjore nё zbatim tё neneve 14 e 20.
2. Ngarkohet Kёshilli i Ministrave qё, brenda tetё muajve nga hyrja nё fuqi e kёtij ligji, tё miratojё aktet nёnligjore nё zbatim tё neneve 10 e 17.

Neni 29
Shfuqizimet

Ligji nr. 9009, datё 13.2.2003 “Pёr auditimin e brendshёm nё sektorin publik”, shfuqizohet.

Neni 30

Ky ligj hyn në fuqi 15 ditë pas botimit në Fletoren Zyrtare.

